# A Glade felhasználói felület-tervező leírása

A Glade egy felhasználói felület-tervező GTK+ és GNOME alkalmazásokhoz.

2006 Vincent Geddes
2004 2003 Sun Microsystems
2002 2000 Michael Vance
GNOME dokumentációs projekt
Vincent Geddes
GNOME dokumentációs projekt

    vincent.geddes@gmail.com

Sun GNOME dokumentációs csapat
Sun Microsystems
Michael Vance
GNOME dokumentációs projekt
Glade kézikönyv 3.0
2006. december 5.

Vincent Geddes

GNOME dokumentációs projekt

Glade kézikönyv 2.1;
2004. június 17.

Sun GNOME dokumentációs csapat

GNOME dokumentációs projekt

Glade felhasználói kézikönyv 2.0
2004. február 25.

Sun GNOME dokumentációs csapat

GNOME dokumentációs projekt

Glade felhasználói kézikönyv 1.2
2004. február 10.

Sun GNOME dokumentációs csapat

GNOME dokumentációs projekt

Glade felhasználói kézikönyv 1.1
2002. március 30.

Michael Vance

GNOME dokumentációs projekt

Glade felhasználói kézikönyv 1.0
2000. május 11.

Michael Vance

GNOME dokumentációs projekt

Ez a kézikönyv a Glade 3.1.0 verziójához készült.

Visszajelzés

Ha hibát szeretne bejelenti, vagy javaslata van a Glade alkalmazással vagy a kézikönyvvel kapcsolatban, akkor azt a GNOME hibakövető segítségével teheti meg.

Meskó Balázs mesko.balazs at fsf dot hu
2011. Meskó Balázs
Úr Balázs ur.balazs at fsf dot hu
2014 2017 2018 2019 2021. Úr Balázs

## Bevezetés

A Glade felhasználói felülettervező segítségével felhasználói felületeket hozhat létre és szerkeszthet a GTK+ alkalmazásaihoz.

A GTK+ függvénykönyvtár egy bővíthető, felhasználói felületelemeket tartalmazó gyűjteményt biztosít. Ilyen elemek például a szövegdobozok, üzenetcímkék, numerikus beviteli mezők, jelölőnégyzetek és menük Ezeket felületi elemeknek is nevezzük. A Glade-et arra használhatja, hogy a felületi elemeket elrendezze, és beállítsa tulajdonságaikat. Emellett kapcsolatokat is megadhat a felületi elemek és a forráskód között.

A Glade-del tervezett felhasználói felületek XML formátumban tárolódnak, ezáltal könnyű integrációt biztosítanak külső eszközökkel. A libglade függvénykönyvtár segítségével dinamikusan hozhat létre GUI-t az XML leírásból.

## Kezdeti lépések

### A Glade indítása

A Glade alkalmazást az alábbi módokon tudja elindítani:

Alkalmazások menü

  Válassza a Programozás Glade menüpontot.

Parancssor

  A Glade alkalmazás parancssoros indításához gépelje be a következő parancsot: `glade`, és nyomja meg az Enter gombot.

### Amikor elindítja a Glade alkalmazást

Amikor elindítja a Glade alkalmazást, a következő ablak jelenik meg.

A Glade ablaka

Megjeleníti a Glade ablakot.

A Glade ablak a következő elemeket tartalmazza:

Menüsáv

  A menüsáv elemei tartalmazzák az összes olyan funkciót, amely a Glade alkalmazás használatához szükséges.

Eszköztár

  Az eszköztár a menüsorról elérhető parancsok egy részét tartalmazza.

Munkaterület

  A munkaterület az a rész, ahol a felhasználói felület vizuálisan szerkeszthető.

Paletta

  A paletta azokat a felületi elemeket tartalmazza, amelyekből a felhasználói felület felépíthető.

Felügyelő

  A felügyelő a projektben szereplő felületi elemekről jelenít meg információt.

Tulajdonság-szerkesztő

  A tulajdonság-szerkesztő arra használható, hogy az egyes felületi elemektulajdonságait megváltoztassuk, illetve hogy kapcsolatokat hozzunk létre a forráskóddal.

Állapotsor

  Az állapotsor információt jelenít meg Glade aktuális műveletéről, és kontextus információt ad a menüelemekről.

## Munka a projektekkel

### Új projekt létrehozása

Egy új projekt létrehozásához válassza a Fájl Új menüelemet. Az alkalmazás egy új projektet jelenít meg a Glade ablakban.

### Projekt megnyitása

Egy létező projekt megnyitásához válassza a Fájl Megnyitás parancsot. Az alkalmazás ezután megjeleníti a projektet a Glade ablakban.

### Projekt mentése

A projekteket az alábbi módokon mentheti:

- Egy létező projektfájl mentéséhez válassza a Fájl Mentés parancsot.

- Egy új projektfájl mentéséhez vagy egy létező projektfájl új fájlnév alatti mentéséhez válassza ki a Fájl Mentés másként menüelemet. Adjon meg egy nevet a projektfájlhoz a Mentés másként párbeszédablakban, majd kattintson a Mentés gombra.

## Felületi elemek használata

### Felületi elemek kiválasztása a Paletta ablakból

A Paletta ablakban levő felületi elemeket az alábbi módokon használhatja:

Kiválasztási mód

  A kiválasztási mód használatához válassza a Kiválasztás nyilat. A kurzor ilyenkor egy nyilat mutat, jelezve, hogy ez a mód aktív. Ebben a módban az egérrel választhat ki elemeket a projektben. Ezután a Tulajdonságok ablakban szerkesztheti a felületi elemektulajdonságait.

  A felületi elem környezeti menüjét is használhatja. Jobb-klikk a felületi elemre a menü megnyitásához.

  Több egyforma típusú felületi elemet is hozzáadhat a Paletta ablakból, csak tartsa nyomva a Control gombot, amikor kiválasztja az elemet. A normál módhoz visszatéréshez kattintson a Kiválasztás nyílra, vagy egy másik felületi elemre a Paletta ablakban.

Felületi elem elhelyezési mód

  A felületi elem elhelyezési mód használatához válasszon egy felületi elemet a Paletta ablakból. Ekkor az egérmutató is megváltozik. A felületi elemet konténerbe helyezheti, vagy felsőszintű ablakra teheti és így tovább. Miután elhelyezte a felületi elemet, a program újra kiválasztási módba kerül.

Felsőszintű elhelyezési mód

  A felsőszintű elhelyezési mód használatához válasszon egy felsőszintűnek jelzett felületi elemet a Paletta ablakból. Amikor kiválaszt egy felsőszintű felületi elemet a Paletta ablakban, akkor a felületi elem azonnal megjelenik a munkaasztalon. A felületi elem ekkor szerkeszthető. A felsőszintű felületi elem kiválasztása után a program újra kiválasztási módba kerül.

### Felületi elemek elrendezése a projektben

A felületi elem konténerek, azaz dobozok, arra használhatóak, hogy szerkezetbe foglalják és elrendezzék a többi felületi elemet. A következő konténerek választhatóak a Paletta ablakból:

- Függőeleges doboz

- Vízszintes doboz

- Táblázat

- Rögzített pozíciók

- Vízszintes gombdoboz

- Függőleges gombdoboz

- Vízszintes ablaktáblák

- Függőleges ablaktáblák

- Notesz

- Keret

- Görgetőablak

- Nézetablak

A dobozok egymásba ágyazhatóak, és komplex szerkezetek alakíthatóak ki belőlük. Amikor függőleges és vízszintes dobozokat hoz létre, a Glade megkérdezi, hogy hány sort és oszlopot szeretne kezdésként létrehozni, persze ez később egyszerűen megváltoztatható.

Ha minden szükséges dobozt létrehozott, akkor hozzáadhatja a különböző egyéb felületi elemeket, a címkéket, gombokat és a többit. A Glade program a felületi elemeket a szerkezetbe helyezi, így sok fáradságos munkától kíméli meg. A dobozok használatával lehetséges az, hogy az ablak mérete a címkéknek megfelelően méreteződik át. Ez a lokalizáció miatt fontos.

### Felületi elem áthelyezése a vágólapra

Egy felületi elem szülőjétől való eltávolításához és a felületi elem vágólapra helyezéséhez jelölje ki a felületi elemet, majd válassza ki a Szerkesztés Kivágás menüelemet.

### Felületi elem másolása a vágólapra

Egy felületi elem vágólapra másolásához jelölje ki a felületi elemet, majd válassza ki a Szerkesztés Másolás menüelemet. Az eredeti felületi elem a szülőhöz csatolva marad.

### Felületi elem beillesztés a vágólapról a projektbe

Egy vágólapon létező felületi elem beillesztéséhez a projektbe, válassza ki a Szerkesztés Beillesztés menüelemet.

Minden felületi elemnek egyedi névvel kell rendelkeznie a Glade alkalmazásban. Ha kivág egy felületi elemet, és újra beilleszti, akkor a kivágott felületi elem, és annak összes gyermeke megtartja az eredeti nevét. Ha másol egy felületi elemet, vagy többször illeszt be, akkor a Glade új neveket állít elő a másolatoknak.

### Felületi elem törlése

Egy felületi elem szülőjétől való törléséhez anélkül, hogy a felületi elemet a vágólapra helyezné át, jelölje ki a felületi elemet, majd válassza ki a Szerkesztés Törlés menüelemet.

### Felületi elem tulajdonságának megváltoztatása

A tulajdonság-szerkesztő segítségével a kiválasztott felületi elem tulajdonságai szerkeszthetőek. Egy tulajdonság szerkesztéséhez válassza ki a felületi elemet, és írjon be egy megfelelő értéket a Tulajdonságok ablak megfelelő mezőjébe.

## A Glade programról

A Glade programot a Glade fejlesztők, és a GNOME közösség önkéntesei tartják karban. Ha többet szeretne megtanulni a programról, akkor keresse fel a Glade webhelyét.

Ha hibát szeretne bejelenti, vagy javaslata van a programmal vagy a kézikönyvvel kapcsolatban, akkor ezt a hibakövető rendszerünk segítségével teheti meg.

További hasznos információforrás a Glade felhasználói és fejlesztői levelezőlista. A feliratkozás mellett, hasznos lehet megtekinteni az archívumot is, amely ugyanezeken a linkeken található.

Ez a program a Free Software Foundation által kiadott GNU Lesser General Public License dokumentumban leírtak, akár a licenc 2-es, akár (tetszőleges) későbbi változata szerint kerül terjesztésre. Ennek a licencnek egy példánya megtalálható ezen a hivatkozáson, vagy a program forráskódjában mellékelt fájl tartalmazza annak MÁSOLATÁT.

glade
felhasználói felülettervező